|  |
| --- |
| Dokument oprettet 06. januar 2021  Sag 10-2021-00017 – Dok. 516596 |

# Indstilling af kandidater til handicaprådet i XXX kommune

Til medlemsorganisationer tilsluttet DH-XXX (afdeling)

I forbindelse med kommunalvalget 16. november 2021 skal der ske nyvalg til det kommunale handicapråd. Handicaprådet er et lovpligtigt råd, hvortil DH skal indstille X (antal) kandidater.

Ifølge vedtægterne for DH’s afdelinger kan de medlemsorganisationer, der er tilsluttet DH-afdelingen i kommunen, indstille kandidater til DH-afdelingen. Herefter foretager DH-afdelingens forretningsudvalg eller bestyrelse den endelige indstilling af repræsentanter og sender til byrådet.

**Hvad er handicaprådet?**

Handicaprådet rådgiver byrådet i handicappolitiske spørgsmål og kan behandle alle lokalpolitiske spørgsmål, som vedrører mennesker med handicap.

DH’s repræsentanter i handicaprådet skal varetage de handicappolitiske interesser i kommunen.

Deltagelsen i handicaprådet er af stor betydning for DH, da det giver mulighed for at få indflydelse på det handicappolitiske arbejde i kommunen. Det er vigtigt, at DH’s repræsentanter er opmærksomme på, at handicaprådet er et dialogforum. Det er også vigtigt, at de kandidater, der indstilles, er opmærksomme på, at de skal repræsentere alle handicapgrupperne i DH, og at de derfor må forvente at indgå i et tæt samarbejde med DH-afdelingen.

Udpegning af repræsentanter til handicaprådet sker for en 4-årig periode og følger den kommunale valgperiode.

**Proces for indstillinger**

I bedes indsende kandidater til handicaprådet til mig senest den XX (dato).

Ved indstilling af kandidater bedes I anvende vedhæftede indstillingsskema for hver kandidat, I indstiller. Det giver DH-afdelingen et bedre grundlag for at vurdere, hvem der skal indstilles til handicaprådet. Vær opmærksomme på, at nuværende repræsentanter, der ønsker at genopstille, skal fremsende et nyt indstillingsskema.

DH afdelingen behandler indstillingerne og giver byrådet besked om udpegningerne.

I kan læse mere om arbejdet i de kommunale handicapråd på DH’s hjemmeside:   
<https://handicap.dk/lokalafdelinger/guider-inspirationsmateriale/guide-til-handicapraad>

Her kan I også finde mere information om, hvilke opgaver man varetager som repræsentant i handicaprådet, og hvilke kvalifikationer, man forventes at have.

Hvis I har yderligere spørgsmål, er I velkomne til at kontakte mig.

Med venlig hilsen

DH-XXX(afdeling)

XXX (formand)